ମୁମ୍ବାଇଃ ଅଭିନେତା ସୁଶାନ୍ତ ସିଂହ ରାଜପୁତଙ୍କ ମୃତ୍ୟୁ ପରେ ତାଙ୍କ ଶରୀରର ହୋଇଥିବା ପୋଷ୍ଟମଟର୍ମ ଓ ଫରେନ୍ସିକ୍ ଯାଞ୍ଚରୁ କୌଣସି ଠୋସ୍ ନିଷ୍କର୍ସ ଏଯାଏ ବାହାରି ପାରୁନି। ତାଙ୍କ ମୃତ୍ୟୁକୁ ନେଇ ଅନେକ ଅଭିଯୋଗ ଓ ଅନେକ ରିପୋର୍ଟ ହସ୍ତଗତ ହେବା ପରେ ବି ସତ୍ୟ ଉପରୁ ଏଯାଏ ପରଦା ଉଠିପାରୁନାହିଁ।
ତାଙ୍କ ମୃତ୍ୟୁ ବାସ୍ତବରେ ଏକ ଆତ୍ମହତ୍ୟା କି ହତ୍ୟା ତାହା ଜାଣିବା ପାଇଁ ଏମ୍ସର ଏକ ଡାକ୍ତରୀ ପ୍ୟାନେଲ୍ ସୁଶାନ୍ତଙ୍କ ବ୍ୟବଚ୍ଛେଦ ରିପୋର୍ଟ ଓ ଭିସେରା ନମୁନାକୁ ନେଇ ତଦନ୍ତ ଆରମ୍ଭ କରିଥିଲେ। ଏମ୍ସର ଡାକ୍ତରୀ ଦଳ ତଦନ୍ତ କରିବା ପରେ ଆଜି ସୁଶାନ୍ତଙ୍କ ମୃତ୍ୟୁ ମାମଲାର ଅନୁସନ୍ଧାନ ଦାୟିତ୍ବ ନେଇଥିବା ସିବିଆଇକୁ ରିପୋର୍ଟ ପ୍ରଦାନ କରିଛି। ରିପୋର୍ଟରୁ ସୁଶାନ୍ତଙ୍କ ଶରୀରରେ କୌଣସି ପ୍ରକାରର ଜ୘ବିକ ବିଷ ଚିହ୍ନଟ ହୋଇନାହିଁ ବୋଲି ଉଲ୍ଲେଖ କରାଯାଇଛି।
ସୁଶାନ୍ତଙ୍କୁ ଜ୘ବିକ ବିଷ ( ଅର୍ଗାନିକ୍ ପଏଜନ୍) ଦେଇ ହତ୍ୟା କରାଯାଇଛି ବୋଲି ଅଭିଯୋଗ ଆସିବା ପରେ ସେପ୍ଟେମ୍ବର ୭ ତାରିଖରେ ଖବର ପ୍ରକାଶ ପାଇଥିଲା ଯେ ସୁଶାନ୍ତଙ୍କ ଭିସେରା ନମୁନାକୁ ଏମ୍ସର ଡାକ୍ତରୀ ଦଳ ପୁନଃପରୀକ୍ଷଣ କରିବେ, ଯାହାର ରିପୋର୍ଟ ଆଜି ସିବିଆଇକୁ ପ୍ରଦାନ କରାଯାଇଛି।
